pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. แถลงย้ำมาตรการเงินช่วยเหลือเยียวยาคนพิการทุกคนคนละ 1,000 บาท พร้อมเพิ่มเบี้ยความพิการจาก 800 บาท เป็น 1,000 บาท ให้กับเด็กพิการที่มีอายุต่ำกว่า 18 ปี [กระทรวงการพัฒนาสังคมและความมั่นคงของมนุษย์]
วันพฤหัสบดีที่ 30 เมษายน 2563
พม. แถลงย้ํามาตรการเงินช่วยเหลือเยียวยาคนพิการทุกคนคนละ 1,000 บาท พร้อมเพิ่มเบี้ยความพิการจาก 800 บาท เป็น 1,000 บาท ให้กับเด็กพิการที่มีอายุต่ํากว่า 18 ปี [กระทรวงการพัฒนาสังคมและความมั่นคงของมนุษย์]
พม. แถลงย้ํามาตรการเงินช่วยเหลือเยียวยาคนพิการทุกคนคนละ 1,000 บาท พร้อมเพิ่มเบี้ยความพิการจาก 800 บาท เป็น 1,000 บาท ให้กับเด็กพิการที่มีอายุต่ํากว่า 18 ปี
วันนี้ (29 เม.ย.63) เวลา 15.00 น. กระทรวงการพัฒนาสังคมและความมั่นคงของมนุษย์ (พม.) จัดแถลงข่าวการดําเนินงานตามภารกิจสําคัญของกระทรวง พม. ดังนี้ 1. มาตรการเงินช่วยเหลือเยียวยาคนพิการ 1,000 บาท เพื่อช่วยเหลือคนพิการที่มีความเดือดร้อนและได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และ 2. การเพิ่มเบี้ยความพิการจาก 800 บาท เป็น 1,000 บาท ให้กับเด็กพิการทั่วประเทศที่มีอายุต่ํากว่า 18 ปี และมีบัตรประจําตัวคนพิการ โดยมีนางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการเป็นผู้แถลงข่าว ณ บริเวณโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นางธนาภรณ์กล่าวว่า จากสถานการณ์การแพร่ระบาดของไวรัสโควิด-19 ที่ส่งผลกระทบต่อประชาชนในวงกว้างอย่างต่อเนื่อง โดยเฉพาะกลุ่มคนพิการเป็นกลุ่มที่มีความเปราะบางและมีความเสี่ยงจากผลกระทบดังกล่าว กระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.) จึงได้เร่งออกมาตรการการช่วยเหลือเยียวยาคนพิการในช่วงภาวะวิกฤตินี้ โดยเมื่อวันที่ 28 เมษายน 2563 ที่ประชุมคณะรัฐมนตรี (ครม.) ได้มีมติเห็นชอบตามที่กระทรวง พม. เสนอมาตรการเงินช่วยเหลือเยียวยาคนพิการ 1,000 บาท เพื่อเป็นการช่วยเหลือเยียวยาบรรเทาความเดือดร้อนในเบื้องต้นให้กับคนพิการทุกคนที่มีบัตรประจําตัวคนพิการ จํานวน 2 ล้านคน คนละ 1,000 บาท จ่ายครั้งเดียว โดยใช้งบประมาณจากกองทุนส่งเสริมและพัฒนาคุณภาพชีวิตคนพิการ สําหรับการจ่ายเงิน พก. ได้ประสานงานกับกระทรวงการคลัง เพื่อเร่งจ่ายเงินให้คนพิการโดยเร็ว และไม่ต้องลงทะเบียนใดๆ
นางธนาภรณ์กล่าวต่อไปว่า สําหรับการจ่ายเงินช่วยเหลือดังกล่าวแบ่งเป็น 2 กลุ่ม คือ 1) คนพิการที่เคยได้รับเบี้ยความพิการ กรณีมีบัญชีธนาคาร จะโอนเงินเข้าบัญชี และกรณีรับเป็นเงินสด จะได้รับเงินสด และ 2) คนพิการที่ไม่ได้รับเบี้ยความพิการ พม. จะส่งเจ้าหน้าที่ลงเยี่ยมบ้านและจ่ายเงินให้คนพิการโดยเร็ว ทั้งนี้ หากคนพิการที่ไม่ได้รับเบี้ยความพิการหรือประสงค์รับเงินช่วยเหลือผ่านบัญชีธนาคารสามารถแจ้งข้อมูลมายังศูนย์บริการคนพิการจังหวัดทั่วประเทศ
นางธนาภรณ์กล่าวเพิ่มเติมว่า นอกจากนี้ เมื่อวันที่ 28 เมษายน 2563 คณะรัฐมนตรีได้มีมติเห็นชอบการปรับเพิ่มเบี้ยความพิการจาก 800 บาท เป็น 1,000 บาท ให้กับเด็กพิการทั่วประเทศที่มีอายุต่ํากว่า 18 ปี ที่มีบัตรประจําตัวคนพิการ จํานวนกว่า 120,000 คน ทั้งนี้ จะมีผลตั้งแต่วันที่ 1 ตุลาคม 2563 เป็นต้นไป ทั้งนี้ หากมีปัญหาข้อสงสัยสามารถติดต่อได้ที่ กรมส่งเสริมและพัฒนาคุณภาพชีวิตคนพิการ โทร0 2354 3388ต่อ 307 หรือ กองทุนส่งเสริมและพัฒนาคุณภาพชีวิตคนพิการ โทร0 2106 9307หรือ ศูนย์ช่วยเหลือสังคม โทร. 1300 และ สายด่วนคนพิการ โทร. 1479 รวมทั้ง ศูนย์บริการคนพิการจังหวัดทั่วประเทศ หรือช่องทางออนไลน์ต่างๆ ของ พก.
รัฐบาลไทย-ข่าวทำเนียบรัฐบาล-เอกอัครราชทูตราชอาณาจักรเดนมาร์กประจำประเทศไทย เข้าเยี่ยมคารวะนายกรัฐมนตรี
วันอังคารที่ 23 สิงหาคม 2559
เอกอัครราชทูตราชอาณาจักรเดนมาร์กประจําประเทศไทย เข้าเยี่ยมคารวะนายกรัฐมนตรี
นายมีคาเอล เฮมนีตี วินเดอร์ (Mikael Hemniti Winther) เอกอัครราชทูตราชอาณาจักรเดนมาร์กประจําประเทศไทย เข้าเยี่ยมคารวะ พลเอกประยุทธ์ จันทร์โอชา นายกรัฐมนตรี ในโอกาสพ้นหน้าที่
วันนี้ (18 ส.ค. 59) เวลา 09.30 น. นายมีคาเอล เฮมนีตี วินเดอร์ (Mikael Hemniti Winther) เอกอัครราชทูตราชอาณาจักรเดนมาร์กประจําประเทศไทย เข้าเยี่ยมคารวะ พลเอกประยุทธ์ จันทร์โอชา นายกรัฐมนตรี ในโอกาสพ้นหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลตรีวีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความขอบคุณเอกอัครราชทูตฯ สําหรับบทบาทในการกระชับความสัมพันธ์ไทย – เดนมาร์กให้แน่นแฟ้น และมีพัฒนาการที่ดีอย่างต่อเนื่อง หวังว่า ออท.เดนมาร์ก จะยังคงเป็นมิตรที่ดีของประเทศไทยและช่วยสนับสนุนความร่วมมือ ตลอดจนส่งเสริมความสัมพันธ์ที่ใกล้ชิดระหว่างทั้งสองประเทศต่อไป แม้จะย้ายไปรับตําแหน่งที่ประเทศอื่นแล้วก็ตาม พร้อมเน้นย้ําความสัมพันธ์อันดีระหว่างไทยกับเดนมาร์กที่ยาวนานกว่า 158 ปี
ออท. เดนมาร์กยินดีที่ได้พบนายกรัฐมนตรีในวันนี้ และย้ําความสัมพันธ์อันดีระหว่างทั้งสองประเทศ โดยกล่าวว่ารู้สึกผูกพันกับประเทศไทยเป็นอย่างมาก เปรียบเป็นบ้านหลังที่ 2 พร้อมกล่าวว่าเดนมาร์กเข้าใจสถานการณ์การเมืองไทยเป็นอย่างดี และขอแสดงความยินดีต่อผลประชามติ
ในด้านการท่องเที่ยว ออท.เดนมาร์กกล่าวว่าชาวเดนมาร์กนิยมเดินทางมาท่องเที่ยวที่ประเทศไทยมากขึ้นทุกปี นับเป็นจํานวนมากเป็นอันดับที่สองในยุโรปเหนือรองจากสวีเดน และเชิญชวนให้ประชาชนไทยเดินทางไปท่องเที่ยวที่เดนมาร์กให้มากขึ้น ทั้งนี้นายกรัฐมนตรีกล่าวว่ารัฐบาลได้ดําเนินการพัฒนาโครงสร้างพื้นฐานและสิ่งอํานวยความสะดวกเพื่อส่งเสริมการท่องเที่ยว อีกทั้งยกระดับมาตรการรักษาความปลอดภัยให้แก่นักท่องเที่ยวด้วย และเน้นย้ําว่า รัฐบาลได้เพิ่มมาตรการรักษาความปลอดภัยในพื้นที่เกิดเหตุ สถานที่ท่องเที่ยว และสถานที่สําคัญต่างๆ ทั่วประเทศ โดยจะนําตัวผู้กระทําความผิดเข้าสู่กระบวนการยุติธรรมให้ได้โดยเร็ว
โอกาสนี้ ออท.เดนมาร์ก กล่าวว่า นายอุฟเฟอ โวล์ฟเฮซเชิล (Mr. Uffe Wolffhechel) เอกอัครราชทูตเดนมาร์กประจําประเทศไทยคนใหม่ จะสานต่อและสนับสนุนความร่วมมือกับไทยได้เป็นอย่างดี
*************
รัฐบาลไทย-ข่าวทำเนียบรัฐบาล-กรุงไทยแจงลงทะเบียนรับเงินเยียวยา 5,000 บาทผ่านเว็บไชต์เท่านั้น ใช้บัญชีธนาคารใดก็ได้ [กระทรวงการคลัง]
วันศุกร์ที่ 27 มีนาคม 2563
กรุงไทยแจงลงทะเบียนรับเงินเยียวยา 5,000 บาทผ่านเว็บไชต์เท่านั้น ใช้บัญชีธนาคารใดก็ได้ [กระทรวงการคลัง]
ตามที่รัฐบาลได้ออกมาตรการชดเชยรายได้แก่ ลูกจ้างของสถานประกอบการที่ได้รับผลกระทบหรือผู้ได้รับผลกระทบอื่นๆ ของการแพร่ระบาดของไวรัสโคโรนา (COVID-19) “มาตรการเยียวยา 5,000 บาท (3 เดือน)” นั้น
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า แรงงาน ลูกจ้างชั่วคราวและผู้ประกอบอาชีพอิสระที่ไม่ได้อยู่ในระบบประกันสังคม และได้รับผลกระทบการแพร่ระบาดของเชื้อไวรัสโคโรนา (COVID-19) สามารถลงทะเบียนเข้าร่วมมาตรการ ผ่านเว็บไซต์ www.เราไม่ทิ้งกัน.com ได้ตั้งแต่วันเสาร์ที่ 28 มีนาคม 2563 เวลา 18.00 น. เป็นต้นไป ไม่จํากัดจํานวนสิทธิ์ต่อวัน และเปิดให้ลงทะเบียนได้ตลอด 24 ชั่วโมง โดยระบบจะได้แจ้งผลการลงทะเบียนและสิทธิ์ตามมาตรการทาง SMS ตามเบอร์โทรศัพท์มือถือที่ให้ไว้ หรือทางไปรษณีย์ลงทะเบียนในกรณีที่ไม่มีโทรศัพท์มือถือ
ในส่วนของการรับเงินเยียวยา สามารถรับได้ผ่าน 2 ช่องทาง ได้แก่ ทางบัญชีพร้อมเพย์ของธนาคารใดก็ได้ที่ผูกกับเลขบัตรประจําตัวประชาชน หรือ บัญชีธนาคารใดก็ได้ที่มีอยู่เดิมโดยที่ชื่อและนามสกุลเจ้าของบัญชีต้องตรงกับชื่อและนามสกุลที่นํามาลงทะเบียน ดังนั้นจึงขอเน้นย้ําว่าไม่จําเป็นต้องไปเปิดบัญชีใหม่ที่สาขา สําหรับผู้ที่ต้องการเปิดบัญชีพร้อมเพย์สามารถทําได้ด้วยตนเองผ่านตู้เอทีเอ็มหรือแอปพลิเคชั่น Mobile Banking ของธนาคาร ทั้งนี้ ผู้ที่ลงทะเบียนและผ่านการตรวจสอบคุณสมบัติตามหลักเกณฑ์ที่กระทรวงการคลังและหน่วยงานที่เกี่ยวข้องกําหนดทุกท่านจะได้รับเงินช่วยเหลือรายละ 5,000 บาทต่อเดือน เป็นระยะเวลา 3 เดือน โดยระบบจะจ่ายเงินเยียวยาเข้าบัญชีอย่างเร็วที่สุดภายใน 7 วันทําการ
อย่างไรก็ตาม ขณะนี้มีลูกค้าและผู้ที่ได้รับผลกระทบจากการแพร่ระบาดของไวรัสโคโรนา (COVID-19) มาเปิดบัญชี เพื่อเตรียมลงทะเบียนรับเงินเยียวยาจํานวน 5,000 บาท ที่สาขาของธนาคารกรุงไทยจํานวนมาก แม้ว่าธนาคารมีมาตรการด้านความปลอดภัยเพื่อรับมือการระบาดของเชื้อไวรัสโคโรนา (COVID-19) ตามประกาศ พ.ร.ก.การบริหารราชการฉุกเฉิน โดยการคัดกรองลูกค้า สอบถามประวัติการเดินทางลูกค้าทุกท่าน ตรวจวัดอุณหภูมิ จัดเตรียมเจลล้างมือ และจัดระเบียบที่นั่งและรอคิวโดยเว้นระยะห่างอย่างน้อย 1 เมตร แต่ภายนอกสาขานั้นมีประชาชนมารอต่อคิวอย่างล้นหลามจึงมีความสุ่มสี่ยงต่อการแพร่ระบาดของเชื้อไวรัสโคโรนา (COVID-19) และไม่สอดคล้องกับแนวทางป้องกันโรคระบาดที่ควรเว้นระยะห่างทางสังคมของทางราชการ ธนาคารกรุงไทยจึงมีความจําเป็นต้องปิดทําการในวันเสาร์ที่ 28 และวันอาทิตย์ที่ 29 มีนาคม 2563 เพื่อป้องกันการแพร่ระบาดของเชื้อไวรัสโคโรนา (COVID-19) โดยจะเปิดทําการตามปกติในวันจันทร์ที่ 30 มีนาคม 2563 จึงขออภัยในความไม่สะดวกมา ณ ที่นี้
ทั้งนี้ หากไม่สามารถลงทะเบียนออนไลน์ได้ด้วยตนเอง สามารถขอความช่วยเหลือบุคคลใกล้ชิดช่วยลงทะเบียนออนไลน์ได้ และสามารถขอคําแนะนําหรือสอบถามข้อมูลเพิ่มเติมได้ที่ Call Center ของธนาคารกรุงไทย โทร. 02-111-1144
ฝ่ายกลยุทธ์การตลาด
โทร.0-2208-4174-8
รัฐบาลไทย-ข่าวทำเนียบรัฐบาล-​อิตาลีพร้อมประชับความร่วมมือกับไทยให้รุดหน้าในทุกมิติ
วันพุธที่ 19 ธันวาคม 2561
​อิตาลีพร้อมประชับความร่วมมือกับไทยให้รุดหน้าในทุกมิติ
​อิตาลีพร้อมประชับความร่วมมือกับไทยให้รุดหน้าในทุกมิติ
วันนี้ (19 ธ.ค. 2561) เวลา 14.30 น. นายโลเรนโซ กาลันตี (Mr. Lorenzo Galanti) เอกอัครราชทูตสาธารณรัฐอิตาลีประจําประเทศไทยเข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเข้ารับหน้าที่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวต้อนรับเอกอัครราชทูตสาธารณรัฐอิตาลีประจําประเทศไทย ซึ่งเอกอัครราชทูตฯ ได้กล่าวขอบคุณในการต้อนรับ และดีใจที่ได้มาดํารงตําแหน่งในไทย พร้อมกล่าวชื่นชมประเทศไทยที่มีความงดงามทางด้านประเพณีและวัฒนธรรม ตลอดจนคนไทยที่ให้การต้อนรับอย่างอบอุ่น และกล่าวว่าความสัมพันธ์ระหว่างสองประเทศมีมายาวนาน และปีนี้เป็นปีที่ครบรอบ 150 ปี ของความสัมพันธ์ทางการทูตไทย - อิตาลี ถือเป็นโอกาสดีที่ทั้งสองฝ่ายจะกระชับความสัมพันธ์และสานต่อความร่วมมือให้ใกล้ชิดยิ่งขึ้น
รองนายกรัฐมนตรีแสดงความขอบคุณที่อิตาลีเป็นมิตรประเทศของไทยมาโดยตลอด ซึ่งรวมถึงการเป็นประเทศแรกในสหภาพยุโรปที่กลับมามีปฏิสัมพันธ์ทางการเมืองกับไทย หลังการปรับข้อมติของสหภาพยุโรป พร้อมยืนยันว่า ไทยจะเดินหน้าตามโรดแมปที่วางไว้ต่อไป และจะจัดการเลือกตั้งในต้นปี 2562 ที่มีกระบวนการที่โปร่งใสและเป็นธรรม โดยเอกอัครราชทูตฯ ยินดีต่อพัฒนาการทางการเมืองของไทยที่กําลังเดินหน้าสู่การเลือกตั้ง หวังเป็นอย่างยิ่งว่าการเลือกตั้งของไทยจะประสบความสําเร็จ และนําพาประเทศกลับคืนสู่ประชาธิปไตยที่เข้มแข็ง สังคมที่ปรองดอง และบ้านเมืองที่มีเสถียรภาพต่อไป
ทั้งสองฝ่ายเห็นตรงกันว่าทั้งสองประเทศสามารถขยายความร่วมมือทั้งด้านการค้าและการลงทุนได้อีกมาก ซึ่งจะช่วยส่งเสริมให้มูลค่าการค้าระหว่างสองประเทศเพิ่มมากขึ้น และหวังว่า ทั้งสองประเทศจะสามารถจัดทํา FTA ระหว่างกันได้ในอนาคต นอกจากนี้ รองนายกรัฐมนตรียังกล่าวสนับสนุนให้เพิ่มความร่วมมือด้านการศึกษาและวัฒนธรรม ซึ่งเป็นพื้นฐานสําคัญของความสัมพันธ์ทวิภาคีทั้งสองประเทศ และยินดีที่ทราบว่า อิตาลีมีแผนจะเปิดสถาบันวัฒนธรรม (Italian Cultural Institute) ในไทย เพื่อเป็นศูนย์การสอนภาษาอิตาลีและเผยแพร่วัฒนธรรมอิตาลี ตลอดจนส่งเสริมให้นักศึกษาไทยไปเรียนต่อที่อิตาลี
ในช่วงท้าย เอกอัครราชทูตสาธารณรัฐอิตาลีประจําประเทศไทยหวังว่าทั้งสองฝ่ายจะรักษาปฏิสัมพันธ์ที่ใกล้ชิดเช่นนี้ เพื่อขับเคลื่อนความร่วมมือในด้านความมั่นคง เศรษฐกิจ สังคม ให้พัฒนาก้าวหน้ายิ่งขึ้น โดยรองนายกรัฐมนตรีกล่าวยืนยันที่จะสนับสนุนความสัมพันธ์และความร่วมมือซึ่งกันและกัน และขอให้มั่นใจว่ารัฐบาลไทยพร้อมที่จะทํางานและให้ความร่วมมือแก่อิตาลีอย่างเต็มที่เช่นที่ผ่านมา
รัฐบาลไทย-ข่าวทำเนียบรัฐบาล-รปอ.วรวรรณฯ ลงพื้นที่เขตทุ่งสองห้องสำรวจพื้นที่และร่วมหารือแนวทางการพัฒนาระบบบำบัดน้ำเสีย
วันพุธที่ 11 มีนาคม 2563
รปอ.วรวรรณฯ ลงพื้นที่เขตทุ่งสองห้องสํารวจพื้นที่และร่วมหารือแนวทางการพัฒนาระบบบําบัดน้ําเสีย
นางวรวรรณ   ชิตอรุณ  รองปลัดกระทรวงอุตสาหกรรม ลงพื้นที่เขตทุ่งสองห้องสํารวจพื้นที่และร่วมหารือแนวทางการพัฒนาระบบบําบัดน้ําเสีย
(วันนี้ 11 มีนาคม 2563) นางวรวรรณ ชิตอรุณ รองปลัดกระทรวงอุตสาหกรรม ในฐานะผู้อํานวยการศูนย์จิตอาสากระทรวงอุตสาหกรรม และนายบรรจง สุกรีฑา ผู้ตรวจราชการกระทรวงอุตสาหกรรม รองผู้อํานวยการศูนย์อํานวยการจิตอาสากระทรวงอุตสาหกรรม พร้อมคณะทํางาน ลงพื้นที่เขตทุ่งสองห้อง กทม. เพื่อสํารวจพื้นที่และร่วมหารือแนวทางการพัฒนาระบบบําบัดน้ําเสีย โดยเริ่มจากพื้นที่ชุมชนที่พักอาศัยของสํานักงานผู้ปกครองบ้านพักตํารวจ ส่วนกลาง เขตทุ่งสองห้อง เพื่อเป็นต้นแบบในการติดตั้งระบบบําบัดน้ําเสียต่อไป
รัฐบาลไทย-ข่าวทำเนียบรัฐบาล-“ดีอีเอส” ร่วมแถลงข่าวผลสำเร็จหลังเปิดลงทะเบียน แพลตฟอร์ม “ไทยชนะ”วันแรก ร้านค้าประชาชนขานรับลงทะเบียนแล้วกว่า 2 หมื่นร้านค้า และประชาชนเข้าใช้บริการแล้วกว่า 4 พันคน
วันจันทร์ที่ 18 พฤษภาคม 2563
“ดีอีเอส” ร่วมแถลงข่าวผลสําเร็จหลังเปิดลงทะเบียน แพลตฟอร์ม “ไทยชนะ”วันแรก ร้านค้าประชาชนขานรับลงทะเบียนแล้วกว่า 2 หมื่นร้านค้า และประชาชนเข้าใช้บริการแล้วกว่า 4 พันคน
“ดีอีเอส” ร่วมแถลงข่าวผลสําเร็จหลังเปิดลงทะเบียน แพลตฟอร์ม “ไทยชนะ”วันแรก ร้านค้าประชาชนขานรับลงทะเบียนแล้วกว่า 2 หมื่นร้านค้า และประชาชนเข้าใช้บริการแล้วกว่า 4 พันคน
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะรองหัวหน้าศูนย์ปฏิบัติการด้านข้อมูลมาตรการแก้ไขปัญหาโรคติดเชื้อไวรัสโคโรนา 2019 และเจ้าหน้าที่ศูนย์ปฏิบัติการด้านการสื่อสาร โทรคมนาคม และสื่อสังคมออนไลน์ ศูนย์บริหารสถานการณ์ โควิด-19 (ศบค.) ร่วมแถลงข่าวสถานการณ์ โรคติดเชื้อไวรัสโคโรนา 2019 Coronavirus Disease 2019 (COVID 19 ณ ศูนย์บริหารสถานการณ์ โควิด-19(ศบค.) ทําเนียบรัฐบาล เมื่อวันที่ 17 พฤษภาคม 2563 โดยระบุว่าในวันแรกของการเปิดให้ร้านค้า/สถานประกอบการ ที่อยู่ในกลุ่มของกิจการ/กิจกรรม ตามมาตรการผ่อนปรนระยะที่ 2 เข้ามาลงทะเบียนแพลตฟอร์มไทยชนะ ผ่านเว็บไซต์ www.ไทยชนะ.com ตั้งแต่เวลา 6.00 น. วันนี้ (17 พ.ค.63) ได้รับความร่วมมือเป็นอย่างดีทั้งจากร้านค้า และประชาชนผู้ไปใช้บริการในการปฏิบัติตามมาตรการเพื่อป้องกันการแพร่ระบาดของเชื้อโควิด-19 ซึ่งร้านค้าลงทะเบียนผ่าน www.ไทยชนะ.com จํานวน 26,736 ร้านค้า มีประชาชนเช็คอินเข้าใช้บริการ 4,635 คน
************
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เยี่ยมชมพร้อมมอบนโยบายแก่กลุ่มสตาร์ทอัพในโครงการ Startup FASTTRACK “Go inter with depa” จ.ขอนแก่น
วันอาทิตย์ที่ 20 พฤษภาคม 2561
ปลัดกระทรวงดิจิทัลฯ เยี่ยมชมพร้อมมอบนโยบายแก่กลุ่มสตาร์ทอัพในโครงการ Startup FASTTRACK “Go inter with depa” จ.ขอนแก่น
ปลัดกระทรวงดิจิทัลฯ
p.p1 {margin: 0.0px 0.0px 0.0px 0.0px; font: 12.0px 'Helvetica Neue'; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 12.0px 'Helvetica Neue'; -webkit-text-stroke: #000000; min-height: 14.0px}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เยี่ยมชมพร้อมมอบนโยบายแก่กลุ่มสตาร์ทอัพ (Startup) จังหวัดขอนแก่น ในกิจกรรมประชาสัมพันธ์โครงการ Startup FASTTRACK “Go inter with depa” โดยสํานักงานส่งเสริมเศรษฐกิจดิจิทัล (depa) ร่วมกับสถาบันเร่งสปีดนวัตกรรมองค์กรและสตาร์ทอัพ (RISE) และสํานักบริหารงานวิจัยและนวัตกรรม สถาบันเทคโนโลยีพระจอมเกล้าเจ้าคุณทหารลาดกระบัง (KRIS) จัดขึ้น เพื่อส่งเสริมขยายธุรกิจการค้า การลงทุน การสร้างเครือข่าย (Networking) ให้กับผู้ประกอบการอุตสาหกรรมนวัตกรรมดิจิทัล สร้างช่องทางเผยแพร่ข้อมูลด้านการตลาดอันเป็นประโยชน์ต่อการเพิ่มมูลค่าการซื้อขายและการประชาสัมพันธ์แก่ผู้ประกอบการให้เป็นที่รู้จักทั้งในประเทศและต่างประเทศ ผ่านกิจกรรมการจับคู่ธุรกิจ   ซึ่งผู้ประกอบการดิจิทัลสตาร์ทอัพมีความสําคัญกับประเทศไทยเป็นอย่างมาก และจากข้อมูลสถิติทั่วโลกของประเทศที่มีรายได้สูง แสดงให้เห็นว่าผู้ประกอบการสตาร์ทอัพเป็นตัวเร่งการขับเคลื่อนเศรษฐกิจของประเทศ แต่สําหรับ ประเทศไทย กลุ่มสตาร์อัพยังต้องการการส่งเสริมศักยภาพเพื่อแข่งขันในตลาดโลกได้ เมื่อวันที่ 15 พฤษภาคม 2561 ณ จังหวัดขอนแก่น
**********************************
รัฐบาลไทย-ข่าวทำเนียบรัฐบาล-สมอ. เปิดรับฟังความคิดเห็นผู้มีส่วนได้เสีย หลังปรับปรุงมาตรฐานสายไฟฟ้าหุ้มฉนวนพอลิไวนิลคลอไรด์
วันพุธที่ 19 เมษายน 2560
สมอ. เปิดรับฟังความคิดเห็นผู้มีส่วนได้เสีย หลังปรับปรุงมาตรฐานสายไฟฟ้าหุ้มฉนวนพอลิไวนิลคลอไรด์
สมอ. เปิดรับฟังความคิดเห็นผู้มีส่วนได้เสียหรือผู้มีประโยชน์เกี่ยวข้อง หลังมีการปรับปรุงมาตรฐานสายไฟฟ้าหุ้มฉนวนพอลิไวนิลคลอไรด์ แรงดันไฟฟ้าที่กําหนดไม่เกิน 450/750 โวลต์ เล่ม 101 สายไฟฟ้ามีเปลือกสําหรับงานทั่วไปก่อนจะตราเป็นพระราชกฤษฎีกาบังคับใช้ต่อไป
สํานักงานมาตรฐานผลิตภัณฑ์อุตสาหกรรม (สมอ.) เปิดรับฟังความคิดเห็นผู้มีส่วนได้เสียหรือผู้มีประโยชน์เกี่ยวข้อง หลังมีการปรับปรุงมาตรฐานสายไฟฟ้าหุ้มฉนวนพอลิไวนิลคลอไรด์ แรงดันไฟฟ้าที่กําหนดไม่เกิน 450/750 โวลต์ เล่ม 101 สายไฟฟ้ามีเปลือกสําหรับงานทั่วไป ก่อนจะตราเป็นพระราชกฤษฎีกาบังคับใช้ต่อไป
นายพิสิฐ รังสฤษฎ์วุฒิกุล เลขาธิการ สมอ. เปิดเผยว่า สมอ. ได้มีการทบทวนและปรับปรุงมาตรฐานผลิตภัณฑ์อุตสาหกรรม เพื่อให้สอดคล้องกับการใช้งานในสถานการณ์ปัจจุบัน และเทคโนโลยีที่เปลี่ยนแปลงอยู่ตลอดเวลา เพื่อพัฒนาผู้ประกอบการและคุ้มครองความปลอดภัยของผู้บริโภค ล่าสุด เมื่อวันที่ 29 มีนาคม 2560 สมอ. ได้มีประกาศให้มีการรับฟังความคิดเห็นของกลุ่มผู้มีส่วนได้เสียหรือผู้มีประโยชน์เกี่ยวข้องกับมาตรฐานผลิตภัณฑ์อุตสาหกรรมสายไฟฟ้าหุ้มฉนวนพอลิไวนิลคลอไรด์ แรงดันไฟฟ้าที่กําหนดไม่เกิน 450/750 โวลต์ เล่ม 101 สายไฟฟ้ามีเปลือกสําหรับงานทั่วไป เพื่อนํามาประกอบการพิจารณาดําเนินการตราพระราชกฤษฎีกากําหนดให้ผลิตภัณฑ์อุตสาหกรรมสายไฟฟ้าหุ้มฉนวนพอลิไวนิลคลอไรด์ แรงดันไฟฟ้าที่กําหนดไม่เกิน 450/750 โวลต์ เล่ม 101 สายไฟฟ้ามีเปลือกสําหรับงานทั่วไป มอก.11 เล่ม 101-25xx ต้องเป็นไปตามมาตรฐาน เนื่องจากมาตรฐานดังกล่าวมีการแก้ไขปรับปรุงสาระสําคัญให้เหมาะสมกับการใช้งาน สอดคล้องกับมาตรฐานการติดตั้งทางไฟฟ้าสําหรับประเทศไทย ของวิศวกรรมสถานแห่งประเทศไทย ในพระบรมราชูปถัมภ์ (วสท.)
สําหรับผู้ที่ประสงค์จะแสดงความคิดเห็น ให้แจ้งความคิดเห็นพร้อมทั้งเหตุผล โดยระบุชื่อ
ที่อยู่ของผู้แสดงความคิดเห็นต่อ สมอ. ได้ตั้งแต่บัดนี้ จนถึงวันที่ 27 เมษายน 2560 ทั้งนี้ สามารถขอดูรายละเอียดการกําหนดมาตรฐานดังกล่าวได้ที่ กองกฎหมาย สํานักงานมาตรฐานผลิตภัณฑ์อุตสาหกรรม กระทรวงอุตสาหกรรม หรือ www.tisi.go.th
รัฐบาลไทย-ข่าวทำเนียบรัฐบาล-รัฐบาลยืนยันมุ่นมั่นต่อต้านการค้ามนุษย์
วันศุกร์ที่ 21 กรกฎาคม 2560
รัฐบาลยืนยันมุ่นมั่นต่อต้านการค้ามนุษย์
ค้ามนุษย์ เป็นวาระสําคัญเร่งด่วนของโลก ที่ทุกชาติจะต้องร่วมมือกันเพื่อป้องกันและปราบปราม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการต่อต้านการค้ามนุษย์ ตั้งแต่แรกเริ่มเข้ามาบริหารราชการแผ่นดิน โดยถือเป็นวาระแห่งชาติที่เจ้าหน้าที่ทุกระดับจะต้องร่วมมือกันแก้ปัญหาอย่างเต็มที่ มีการปรับปรุงกฎหมายเพื่อให้เท่าทันต่อการกระทําความผิดในปัจจุบัน การดําเนินคดีต่อผู้กระทําความผิดและเจ้าหน้าที่รัฐที่ร่วมกระทําผิดอย่างเด็ดขาด การป้องกันผู้ที่อาจตกเป็นเหยื่อ การคุ้มครองเหยื่อและพยาน รวมถึงการสร้างความร่วมมือทั้งภายในและภายนอกประเทศ อย่างไรก็ตาม ปัญหาการค้ามนุษย์เป็นปัญหาเรื้อรังที่สะสมมายาวนานจึงต้องใช้เวลา ซึ่งนายกรัฐมนตรีได้กําชับเจ้าหน้าที่ทุกระดับให้มุ่งมั่นตั้งใจทํางานเพื่อปกป้องคุ้มครองทุกคนที่อยู่ในผืนแผ่นดินไทย ภายใต้หลักมนุษยธรรมและศักดิ์ศรีความเป็นมนุษย์ โดยไม่มุ่งเน้นที่ผลการประเมินเป็นที่ตั้ง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจฯ ภานุวัฒน์ ร่วมให้การต้อนรับคณะรองรัฐมนตรีช่วยว่าการกระทรวงอุตสาหกรรมและการค้า สปป.ลาว
วันศุกร์ที่ 16 สิงหาคม 2562
ผู้ตรวจฯ ภานุวัฒน์ ร่วมให้การต้อนรับคณะรองรัฐมนตรีช่วยว่าการกระทรวงอุตสาหกรรมและการค้า สปป.ลาว
นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม เข้าร่วมการประชุมระดับรัฐมนตรี กรอบความร่วมมือลุ่มแม่น้ําโขง-ญี่ปุ่น ด้านเศรษฐกิจและอุตสาหกรรม ครั้งที่ 11ณ โรงแรมพลาซ่า แอทธินี รอยัล เลอ เมอริเดียน
เมื่อวันที่ 14 สิงหาคม 2562 นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม ร่วมให้การต้อนรับ ฯพณฯ สมจิด อินทะมิด รองรัฐมนตรีช่วยว่าการกระทรวงอุตสาหกรรมและการค้า สาธารณรัฐประชาธิปไตยประชาชนลาว และคณะ ในโอกาสเยือนไทย เพื่อเข้าร่วมการประชุมระดับรัฐมนตรี กรอบความร่วมมือลุ่มแม่น้ําโขง-ญี่ปุ่น ด้านเศรษฐกิจและอุตสาหกรรม ครั้งที่ 11 ณ โรงแรมพลาซ่า แอทธินี รอยัล เลอ เมอริเดียน
ทั้งนี้ ผู้ตรวจฯ ภานุวัฒน์ ได้นํา ฯพณฯ สมจิด อินทะมิด พร้อมคณะ เข้าเยี่ยมชมบริษัท ซี.ซี.ออโต้พาร์ท จํากัด อ.บางน้ําเปรี้ยว จ.ฉะเชิงเทรา อย่างไม่เป็นทางการ เพื่อหารือความร่วมมือและขยายโอกาสในการนําเทคโนโลยีการผลิตเครื่องจักรกลการเกษตร เครื่องมือและอุปกรณ์ทางการแพทย์ของไทย สู่ตลาด สปป.ลาว รวมถึงความร่วมมือในด้านต่าง ๆ ระหว่างภาคอุตสาหกรรมของประเทศไทย กับ สปป.ลาว
ซึ่งบริษัท ซี. ซี.ออโต้พาร์ท จํากัด ได้รับรางวัลอุตสาหกรรมขนาดกลางและขนาดย่อมดีเด่น ประเภทการจัดการเทคโนโลยีเชิงนวัตกรรม ประจําปี พ.ศ. 2561 จากกระทรวงอุตสาหกรรมด้วย
รัฐบาลไทย-ข่าวทำเนียบรัฐบาล-ดร.สาธิต เยี่ยมผู้บาดเจ็บจากเหตุการณ์ที่โคราช กำชับให้เยียวยาจิตใจผู้รับผลกระทบอย่างเต็มที่
วันพุธที่ 12 กุมภาพันธ์ 2563
ดร.สาธิต เยี่ยมผู้บาดเจ็บจากเหตุการณ์ที่โคราช กําชับให้เยียวยาจิตใจผู้รับผลกระทบอย่างเต็มที่
รัฐมนตรีช่วยว่าการกระทรวงสาธารณสุข เยี่ยมผู้ได้รับบาดเจ็บจากเหตุการณ์ พร้อมให้กําลังใจแพทย์ พยาบาล เจ้าหน้าที่โรงพยาบาลมหาราชนครราชสีมา พร้อมเน้นย้ําให้ทีมสุขภาพจิตเยียวยาจิตใจผู้ได้รับผลกระทบอย่างเต็มที่
รัฐมนตรีช่วยว่าการกระทรวงสาธารณสุข เยี่ยมผู้ได้รับบาดเจ็บจากเหตุการณ์ พร้อมให้กําลังใจแพทย์ พยาบาล เจ้าหน้าที่โรงพยาบาลมหาราชนครราชสีมา พร้อมเน้นย้ําให้ทีมสุขภาพจิตเยียวยาจิตใจผู้ได้รับผลกระทบอย่างเต็มที่
ดร.สาธิตปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังเยี่ยมให้กําลังใจผู้ได้รับบาดเจ็บ แพทย์ พยาบาล และเจ้าหน้าที่โรงพยาบาลมหาราชนครราชสีมา ว่า คณะรัฐมนตรีได้ให้ความสําคัญในการฟื้นฟูจิตใจผู้บาดเจ็บ ครอบครัวผู้บาดเจ็บ ครอบครัวผู้สูญเสีย คนในจังหวัด และในประเทศอย่างเต็มที่ โดยมอบหมายให้กระทรวงสาธารณสุข เข้ามาฟื้นฟูจิตใจ คลายความหวาดวิตก ซึ่งอาจจะส่งผลกระทบต่อภาคเศรษฐกิจของประเทศภายหลังได้ ขอให้ช่วยกันเร่งสร้างความเชื่อมั่นให้เกิดขึ้น สําหรับเจ้าหน้าที่กระทรวงสาธารณสุขที่เสียชีวิตและบาดเจ็บ กระทรวงสาธารณสุขมีหลายมาตรการรองรับเพื่อเยียวยา
ดร.สาธิตกล่าวต่อว่า เหตุการณ์ครั้งนี้ มีบุคลากรของโรงพยาบาลมหาราชนครราชสีมาประสบเหตุ 2 ราย รายที่ 1 เป็นบุคลากรจากศูนย์แพทยศาสตรศึกษาชั้นคลินิก โรงพยาบาลมหาราชนครราชสีมา เสียชีวิตจากการถูกยิงในห้างสรรพสินค้า Terminal 21 เบื้องต้นจะได้รับเงินตามสิทธิประกันสังคม เงินสวัสดิการของโรงพยาบาล ในการช่วยเหลืองานศพและช่วยเหลือญาติ รวมทั้งเงินจากศูนย์แพทยศาสตรศึกษาชั้นคลินิก กระทรวงสาธารณสุข ส่วนผู้ที่ได้รับบาดเจ็บเป็นแพทย์ประจําบ้าน มีอาการแขนขวาหัก มีลมและเลือดคั่งในปอด ขณะนี้อาการดีขึ้นเป็นลําดับ ซึ่งผู้บาดเจ็บรายนี้เป็นข้าราชการจะได้รับสวัสดิการในการรักษาพยาบาลตามสิทธิ และเงินช่วยเหลือจากโรงพยาบาล
สําหรับผู้บาดเจ็บที่ยังพักรักษาตัวที่โรงพยาบาลมหาราชนครราชสีมา มีจํานวน 19 ราย อาการหนัก 5 ราย ระยะพ้นวิกฤติรอการฟื้นตัว 14 ราย ได้กําชับให้ดูแลรักษาพยาบาลให้ดีที่สุด ปลอดภัยที่สุด โดยไม่ต้องเป็นห่วงเรื่องค่าใช้จ่าย
“ขอให้กําลังใจเจ้าหน้าที่แพทย์พยาบาล ที่ทํางานช่วยเหลือเพื่อนมนุษย์ดูแลด้านสุขภาพของคนไทยทั้งประเทศอย่างเต็มที่นับเป็นภูมิใจของกระทรวงสาธารณสุข” ดร.สาธิตกล่าว
ในด้านการดูแลสภาพจิตใจ กรมสุขภาพจิต กระทรวงสาธารณสุขได้ส่งทีม MCATT ลงพื้นที่ค้นหาและดูแลผู้ได้รับผลกระทบในระยะเฉียบพลัน 72 ชั่วโมงแรก นําเข้าสู่ระบบการให้คําปรึกษา บางรายต้องพบจิตแพทย์และรักษาด้วยยา ขณะนี้ได้เข้าสู่ระยะที่ 2 คือ การเยียวยาสภาพจิตใจญาติผู้เสียชีวิต ผู้บาดเจ็บที่นอนรักษาตัวในโรงพยาบาลและญาติ รวมถึงเปิดช่องทางให้ประชาชนเข้ารับคําปรึกษา ในพื้นที่จังหวัดนครราชสีมา รับบริการได้ที่โรงพยาบาลมหาราชนครราชสีมา และโรงพยาบาลจิตเวชนครราชสีมาราชนครินทร์ หรือที่สายด่วนสุขภาพจิต 1323 ซึ่งมีประชาชนทยอยเข้ารับคําปรึกษาเป็นจํานวนมาก อย่างไรก็ตาม ขอแนะนําให้ผู้ประสบเหตุ ครอบครัว ผู้ใกล้ชิดกับเหตุการณ์ ลดการติดตามข่าวสาร หยุดแชร์เหตุการณ์ซ้ํา จะช่วยลดความเครียดได้
รัฐบาลไทย-ข่าวทำเนียบรัฐบาล-นายกฯ ขอบคุณทุกฝ่ายร่วมใจช่วยภัยน้ำท่วมจากพายุ “ซินลากู”
วันอาทิตย์ที่ 9 สิงหาคม 2563
นายกฯ ขอบคุณทุกฝ่ายร่วมใจช่วยภัยน้ําท่วมจากพายุ “ซินลากู”
วันอาทิตย์ที่ 9 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ขอบคุณหน่วยงานภาครัฐ ประชาชน อาสาสมัคร ที่เป็นพลัง “รวมไทย สร้างชาติ” ช่วยเหลือผู้ประสบภัยจากพายุ “ซินลากู” กว่า 2 หมื่นครัวเรือนใน 13 จังหวัด จนปัจจุบันสถานการณ์คลี่คลาย พร้อมกําชับให้หน่วยงานที่เกี่ยวข้องเร่งประเมินความเสียหายเพื่อช่วยเหลือฟื้นฟูให้กลับสู่ภาวะปกติ และให้หน่วยงานราชการในพื้นที่ติดตามสถานการณ์น้ํา และแจ้งเตือนประชาชนให้ทราบถึงปริมาณน้ําอย่างต่อเนื่องและทันเวลา รวมทั้งฝากความห่วงใยไปยังประชาชนทั่วประเทศให้เตรียมพร้อมและติดตามข่าวสารอยู่ตลอดเวลา เพราะความปลอดภัยของชีวิตเป็นสิ่งสําคัญที่สุด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรีเยี่ยมชมพิพิธภัณฑ์ประวัติศาสตร์ทหาร ณ คาซัคสถาน
วันอาทิตย์ที่ 13 สิงหาคม 2560
รองนายกรัฐมนตรีเยี่ยมชมพิพิธภัณฑ์ประวัติศาสตร์ทหาร ณ คาซัคสถาน
รองนายกรัฐมนตรีเยี่ยมชมพิพิธภัณฑ์ประวัติศาสตร์ทหาร ณ คาซัคสถาน
วันที่ 13 สิงหาคม 2560 รองนายกรัฐมนตรี พลเอก ธนะศักดิ์ ปฏิมาประกร เยี่ยมชมพิพิธภัณฑ์ประวัติศาสตร์ทหารสาธารณรัฐคาซัคสถาน ซึ่งรวบรวมประวัติความเป็นมาของกองทัพ ตั้งแต่ยุคทําการรบด้วยม้า ยุทโธปกรณ์ที่ใช้ในสงครามยุคโบราณจนถึงยุคปัจจุบัน พิพิธภัณฑ์ แบ่งเป็น5ชั้น 3ชั้นล่างแสดงเรื่องราวทางทหาร ส่วน2ชั้นที่เหลือแสดงผลงานศิลปของศิลปินที่มีชื่อเสียง มีประชาชนให้ความสนใจเข้าชมอย่างต่อเนื่อง